สวัสดีค่ะ รบกวนสอบถามคุณค่า กินยาคุมแอนนี่ 21 เม็ด ติดต่อกันมาหลายเดือน กินเวลา 4 ทุ่ม ทุกวัน (คลาดเคลื่อนไม่เกิน 1 ชั่วโมง) แต่วันที่ 3,4,5,6 กินยาช้าไปประมาณ 4 ชม (กินประมาณ ตี 2) แล้วมีเพศสัมพันธ์กับแฟนวันที่ 3,4,5,6 (หลั่งในวันที่ 4 กับ 5) ปกติบันทึกประจำเดือนลงแอพอยู่แล้วค่ะ เห็นในแอพแจ้งว่าไข่ตกวันที่ 3 เป็น High chance pregnant แบบนี้จะมีโอกาสท้องสูงไหมคะ ปล. วันที่ 3,4,5,6 หมายถึงวันที่จริงๆ ตามปฏิทินนะคะ ถ้านับเป็นจำนวนวันหลังจากกินยาเม็ดแรกของแผงนั้น วันที่ 3 ที่แจ้ง คือยาเม็ดที่ 12 แล้วค่ะ
สวัสดีค่ะ การใช้ยาคุมแบบแผง 21 เม็ดนั้น เป็นการคุมกำเนิดที่มีประสิทธิภาพสูงประมาณ 95-99% หากกินทุกวันติดต่อกันจนหมดแผง คลาดเคลื่อนไม่ควรเกินวันละ 3 ชั่วโมงการกินยาคลาดเคลื่อนไปประมาณ 4 ชั่วโมงนั้น จริงๆแล้วถ้ายังกินครบทุกเม็ด โอกาสตั้งครรภ์ก็ยังมีได้น้อย แม้จะลดลงไปจากการกินตรงเวลาทุกวันบ้าง และหากได้เริ่มยาภายใน 5 วันแรกของประจำเดือน หรือกินต่อแผงทันที สามารถมีเพศสัมพันธ์ได้ตั้งแต่วันแรกที่ใช้ยาดังนั้นโอกาสตั้งครรภ์ยังมีค่อนข้างน้อย แนะนำสังเกตอาการช่วงเว้นยา 7 วันอีกครั้งค่ะ หากประจำเดือนไม่มา ให้ซื้อชุดตรวจครรภ์ทางปัสสาวะมายืนยันเองเบื้องต้นหรือไปยืนยันอีกครั้งที่รพ.ก่อนว่าไม่ตั้งครรภ์ จึงค่อยเริ่มยาคุมแผงใหม่ต่อไป